Komission kertomus Euroopan parlamentille ja neuvostolle Euroopan maatalouden tukirahaston menoista Varojärjestelmä nro 12/2007 /* SEK/2008/0101 lopull. */





[pic] | EUROOPAN YHTEISÖJEN KOMISSIO | Bryssel 28.1.2008 SEK(2008) 101 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 12/2007 SISÄLLYSLUETTELO 1. JOHDANTO 3 2. KÄYTTÖTARKOITUKSEENSA SIDOTUT TULOT 3 3. SOKERIN RAKENNEUUDISTUSRAHASTO 4 4. KUVAUS VUODEN 2007 TALOUSARVION TOTEUTUMISESTA 4 5. PÄÄTELMÄT 6 1. JOHDANTO Varainhoitovuoden 2007 (16. lokakuuta 2006–15. lokakuuta 2007) alustavan toteutumisen arvioidaan nousevan 42 139,8 miljoonaan euroon eli 98,7 prosenttiin alkuperäisistä määrärahoista. Määrä sisältää jäsenvaltioilta maataloustukirahaston tilien tarkastamis- ja hyväksymismenettelyssä takaisin perityt oikaisut sekä jäsenvaltioille maksettavien kuukausikorvauksien vähentämisen ja keskeyttämisen vuoden mittaan. Määrä sisältää myös arvion menoista, joita komissio voi vielä toteuttaa 31. päivään joulukuuta 2007 asti. Alustava toteutuminen, joka esitetään yksityiskohtaisesti liitteenä olevassa taulukossa, osoittaa yhteensä noin – 571,9 miljoonan euron alikäyttöä alkuperäisiin talousarviomäärärahoihin verrattuna. 2. KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun uuden asetuksen (EY) N:o 1290/2005 34 artiklan säännösten mukaan tulot, jotka kertyvät sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien johdosta ja maitomaksusta, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Vuoden 2007 talousarviota laadittaessa kyseisistä tuloista tehtiin arvio, joka otettiin huomioon, kun budjettivallan käyttäjä hyväksyi vuoden 2007 talousarviomäärärahat. Erityisesti - maitomaksusta saataviksi tuloiksi arvioitiin 349,0 miljoonaa euroa, ja ne otettiin huomioon vähentämällä maito- ja maitotuotealalle pyydettyjä määrärahoja, joita budjettivallan käyttäjä myönsi 587,0 miljoonaa euroa; - sääntöjenmukaisuustarkastuksen perusteella takaisin perityistä määristä saataviksi tuloiksi arvioitiin 568,0 miljoonaa euroa ja sääntöjenvastaisuuksista kertyviksi tuloiksi 70,0 miljoonaa euroa; yhteensä 638,0 miljoonan euron suuruinen määrä otettiin huomioon vähentämällä tilatukijärjestelmään pyydettyjä määrärahoja, joita budjettivallan käyttäjä myönsi 27 918,0 miljoonaa euroa. Liitteenä olevassa taulukossa on selvitys käyttötarkoitukseensa sidottujen tulojen toteutumisesta; niitä perittiin 1 159,7 miljoonaa euroa varainhoitovuoden kuluessa. Erityisesti - maitomaksusta kerättiin noin 362,7 miljoonaa euroa, kun alkuperäinen arvio oli 349,0 miljoonaa euroa, - sääntöjenmukaisuustarkastusten perusteella takaisin perityt määrät olivat noin 557,8 miljoonaa euroa verrattuna alkuperäiseen arvioon, joka oli 568,0 miljoonaa euroa, ja - sääntöjenvastaisuuksista kertyneet tulot olivat noin 239,3 miljoonaa euroa verrattuna alkuperäiseen arvioon, joka oli 70,0 miljoonaa euroa. Asiaa koskevien sääntöjen mukaisesti kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseksi. Jos kyseiset tulot jäävät käyttämättä tai ne käytetään vain osittain, kyseinen osuus siirretään automaattisesti seuraavaan varainhoitovuoteen. Koska vuoden 2007 talousarviomäärärahoissa on alikäyttöä, maataloustukirahastolle varatut tulot siirretään kokonaisuudessaan vuodelle 2008 ja käytetään kyseisen vuoden arvioitujen talousarviomäärärahatarpeiden rahoittamiseksi. 3. SOKERIN RAKENNEUUDISTUSRAHASTO Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden rakenneuudistusrahastossa suunniteltujen tukien rahoittamiseksi. Markkinointivuonna 2006/2007 kyseiset määrät liittyvät toimijoilla olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä kerätä ja maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta 2007. Jäsenvaltiot maksoivat käyttötarkoitukseensa sidottujen tulojen tilille maaliskuun lopussa rakenneuudistusmäärien ensimmäisen erän, joka oli 1 287,2 miljoonaa euroa. Toisaalta jäsenvaltiot maksoivat varainhoitovuonna 2007 toimijoille 551,4 miljoonaa euroa sokerialan rakenneuudistustukia, monipuolistamistukia sekä sokerinpuhdistamoiden tukia. Nämä maksut rahoitetaan edellä mainitulta käyttötarkoitukseensa sidottujen tulojen tililtä, ja jäljelle jäävät 735,9 miljoonaa euroa siirretään vuodelle 2008 rakenneuudistustukien ja muiden tukien maksuja varten. 4. KUVAUS VUODEN 2007 TALOUSARVION TOTEUTUMISESTA Talousarvion alustavaan toteutumiseen vaikuttivat monet seikat, jotka olivat tärkeimpien alojen osalta seuraavia: 4.1. Valuuttoihin vaikuttavat tekijät Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Kyseinen pariteetti vaikuttaa useimpien maataloustuotteiden vientitukien (erityisesti viljat ja sokeri) menoihin. Asetuksen (EY) N:o 1290/2005 21 artiklan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2006 heinä-syyskuussa eli 1 € = 1,27 $. Olisi huomattava, että keskimääräinen pariteetti oli 1. elokuuta 2006 ja 31. heinäkuuta 2007 välisenä aikana noin 1 € = 1,31 $ eli 3,1 prosenttia vuoden 2007 talousarviota laadittaessa käytettyä kurssia korkeampi. 4.2. Markkinatoimenpiteet (- 746,8 milj. euroa) Maatalousmarkkinoiden interventioihin varatuissa talousarviomäärärahoissa oli alikäyttöä – 746,8 miljoonaa euroa. Alikäyttö oli suurinta viljan, liitteeseen I kuulumattomien tuotteiden sekä hedelmien ja vihannesten määrärahoissa, kun taas sokerialan määrärahoissa oli eniten ylikäyttöä. (Huom: suluissa esitetään yli- (+) tai alikäytön (–) taso). 4.2.1. Vilja (– 649,3 milj. euroa) Viljan sisä- ja ulkomaanmarkkinoilla oli tänä vuonna erityisen suotuisa tilanne, ja sen vuoksi sisä- ja maailmanmarkkinahinnatkin olivat korkeampia. Siitä aiheutuva alikäyttö johtui seuraavista syistä: - talousarviolle koituneet huomattavat nettovoitot, jotka johtuivat siitä, että viljan ostot julkiseen varastoon olivat hyvin vähäisiä, ja siitä, että julkisesta varastosta puolestaan myytiin suuria määriä viljaa korkeaan hintaan, ja - viljan vientitukimenot olivat aiempaa pienempiä, koska tukitaso oli asetettu nollaan suurimmaksi osaksi varainhoitovuotta. 4.2.2. Tuet liitteeseen I kuulumattomille tuotteille (– 113,8 milj. euroa) Myös tämän alan erittäin suotuisat olosuhteet viljan ja maitotuotteiden sisä- ja ulkomaanmarkkinoilla aiheuttivat sen, että vientitukien yleistaso laski, ja sen vuoksi jalostettujen maataloustuotteiden vientitukimenot olivat pienempiä. Siitä johtuen talousarviomäärärahoissa oli alikäyttöä. 4.2.3. Sokeri (+ 132,5 milj. euroa) Talousarviomäärärahojen ylikäyttö johtui pääasiassa asianomaisille jäsenvaltioille aiheutuneiden vientitukimenojen kasvusta, koska sekä vapaiden markkinoiden että julkisessa varastossa olevan sokerin vientimäärät ovat olleet paljon suurempia kuin vuoden 2007 talousarviossa ennakoidut määrät. Tämä tilanne johtui osittain siitä, että sokerin rakenneuudistusrahaston puitteissa markkinoilta poistetut sokerimäärät olivat paljon ennakoitua pienempiä. 4.2.4. Hedelmät ja vihannekset (– 69,9 milj. euroa) Talousarviomäärärahojen alikäyttö johtui ensisijaisesti jäsenvaltioille aiheutuneiden menojen vähenemisestä, mikä puolestaan johtui jalostustukea saavien tomaattien pienemmistä määristä ja tuottajaorganisaatioiden toimintarahastojen alhaisemmasta käyttöasteesta verrattuna olettamuksiin vuoden 2007 talousarviota laadittaessa. 4.2.5. Maito ja maitotuotteet (+ 51,2 milj. euroa) Erittäin suotuisat olosuhteet maidon sisä- ja ulkomaanmarkkinoilla aiheuttivat jäsenvaltioille vähemmän maitotuotteiden vientitukia, voin julkista varastointia ja rasvattoman maidon sisäisiä kulutustukia koskevia menoja. Tämä talousarviomäärärahojen ylikäyttö on kuitenkin luonteeltaan teknistä. Vuoden 2007 talousarviosta alkaen maitomaksusta saatavat tulot, jotka arvioitiin alun perin 349,0 miljoonaksi euroksi, käsiteltiin erikseen maataloustukirahaston käyttötarkoitukseensa sidottuina tuloina. Nämä tulot eivät sisältyneet vuodeksi 2007 pyydettyihin ja budjettivallan käyttäjän tälle alalle myöntämiin talousarviomäärärahoihin, joten määrärahoja on periaatteessa näitä tuloja vastaava määrä vähemmän. Tästä syystä talousarviomäärärahoissa oli ylikäyttöä. Jos maitoalalle alun perin ennakoidut maitomaksusta saatavat tulot olisi otettu huomioon, tällä alalla olisi ollut – 297,8 miljoonan euron alikäyttö. 4.3. Suorat tuet (+ 167,2 milj. euroa) Tämä ylikäyttö johtuu jäsenvaltioille sekä tilatukijärjestelmän että muiden suorien tukien osalta aiheutuneista suuremmista menoista verrattuna näitä toimenpiteitä varten vuoden 2007 talousarviossa varattuihin määrärahoihin. Myös tämä talousarviomäärärahojen ylikäyttö on kuitenkin luonteeltaan teknistä. Vuoden 2007 talousarviosta alkaen sääntöjenmukaisuustarkastuksesta ja sääntöjenvastaisuuksista kertyvät tulot, jotka arvioitiin alun perin 638,0 miljoonaksi euroksi, käsiteltiin erikseen maataloustukirahaston käyttötarkoitukseensa sidottuina tuloina. Nämä tulot eivät sisältyneet vuodeksi 2007 pyydettyihin ja budjettivallan käyttäjän tälle alalle myöntämiin talousarviomäärärahoihin, joten määrärahoja on periaatteessa näitä tuloja vastaava määrä vähemmän. Tästä syystä talousarviomäärärahoissa oli ylikäyttöä. Jos tilatukijärjestelmään alun perin ennakoidut tulot, jotka kertyvät sääntöjenmukaisuustarkastuksista ja sääntöjenvastaisuuksista, olisi otettu huomioon, suoria tukia koskevan luvun alikäyttö vuonna 2007 olisi noussut – 470,8 miljoonaan euroon. 4.4. Maatalousmenojen tarkastaminen 4.4.1. Edeltävien varainhoitovuosien tilien sääntöjenmukaisuustarkastus (+ EUR 79,9 milj. euroa) Komissio on tehnyt kaikki tilien tarkastamista ja hyväksymistä koskevat päätökset, joiden arvioitiin toteutuvan kuluvan varainhoitovuoden loppuun mennessä. Näiden päätösten perusteella tehtyjen oikaisujen jälkeen takaisin perityt nettomäärät olivat noin– 74,7 miljoonaa euroa. Tämä määrä verrattuna vuoden 2007 talousarviota laadittaessa käytettyyn – 178,0 miljoonan euron määrään aiheutti talousarviomäärärahojen alikäytön. Tämä takaisin perittyjen määrien vaje on korvattava, ja se lisää maataloustukirahaston menoja vastaavalla määrällä. 5. PÄÄTELMÄT Vuonna 2007 vallinneet suotuisat sisäiset ja ulkoiset markkinaolosuhteet ovat nostaneet erityisesti viljan ja maitoalan hinnat poikkeuksellisen korkealle. Hinnannoususta johtuvan kyseisten alojen julkisten varastojen myynnin ja alhaisempien vientitukien ansiosta maataloustukirahaston menoissa on syntynyt säästöjä. Toisaalta suuremmat sokerin vientimäärät ovat aiheuttaneen enemmän sokerin vientitukimenoja. Näiden tekijöiden tuloksena on markkinatoimenpiteitä koskevien vuoden 2007 talousarviomäärärahojen alikäyttö. Alikäyttö tasoittui osittain kasvavilla menoilla, joita aiheutui suorista tuista ja tilien tarkastamisen ja hyväksymisen yhteydessä takaisin perittävien määrien odotettavissa olevan vajeen kattamisesta. Vuoden 2007 talousarviomäärärahojen nettotuloksessa on noin– 571,9 miljoonan euron alikäyttö. Sen vuoksi maataloustukirahastoon sidotut vuonna 2007 kerätyt 1 159,7 miljoonan euron tulot siirretään kokonaisuudessaan vuoteen 2008, kuten vuoden 2008 alustavaa talousarvioesitystä koskevassa oikaisukirjelmäehdotuksessa nro 2 jo ennakoitiin. Komissio ehdotti budjettivallan käyttäjälle vuoden 2007 talousarviomäärärahojen alikäyttöä silmällä pitäen, että maataloustukirahaston alkuperäisiä määrärahoja vähennetään lisätalousarviossa nro 7/2007 400,0 miljoonalla eurolla. LIITE [pic]